IND vs BAN 1st Test LIVE Score బోర్డు కోసం క్లిక్ చేయండి..!
మయాంక్ జోరుతో భారత్ జట్టు తొలి ఇన్నింగ్స్‌ని 60 ఓవర్లలో 206/3తో కొనసాగిస్తోంది. బంగ్లాదేశ్ తొలి ఇన్నింగ్స్‌లో 150 పరుగులకే ఆలౌటైన నేపథ్యంలో.. టీమిండియా ప్రస్తుతం 56 పరుగుల ఆధిక్యంలో ఉండగా.. మయాంక్‌తో పాటు క్రీజులో అజింక్య రహానె (42 బ్యాటింగ్) ఉన్నాడు. ఈ జోడీ ప్రస్తుతం నాలుగో వికెట్‌కి 87 పరుగుల భాగస్వామ్యంతో కొనసాగుతోంది.
Read More: కోహ్లీ డకౌట్.. కెరీర్‌లో తొలిసారి ‘డబుల్’ డక్
ఓపెనర్ రోహిత్ శర్మ (6) ఆరంభంలోనే ఔటవడంతో భారత్ స్కోరు బోర్డుని నడిపించే బాధ్యత తీసుకున్న మయాంక్ అగర్వాల్.. చతేశ్వర్ పుజారా (54: 72 బంతుల్లో 9x4)తో కలిసి సహనంతో ఆడాడు. ఈ జోడీ రెండో వికెట్‌కి 91 పరుగుల భాగస్వామ్యం నెలకొల్పగా.. హాఫ్ సెంచరీ తర్వాత పుజారా ఔటయ్యాడు. ఆ వెంటనే వచ్చిన కెప్టెన్ విరాట్ కోహ్లీ (0) కూడా నిరాశపరచడంతో.. బ్యాటింగ్ భారం మొత్తం మయాంక్‌పైనే పడింది. కానీ.. కెరీర్‌లో 8వ టెస్టు ఆడుతున్న ఈ ఓపెనర్ సమయోచితంగా బ్యాట్ ఝళిపిస్తూ భారత్ స్కోరు బోర్డుని నడిపిస్తున్నాడు. షార్ట్ పిచ్ బంతుల్ని సహనంతో వదిలేస్తూనే.. గతి తప్పిన బంతుల్ని బౌండరీలకి తరలిస్తున్నాడు. ఈ క్రమంలో సెంచరీ మార్క్‌ని అందుకుని భారత్‌ని మెరుగైన స్కోరు దిశగా మయాంక్ నడిపిస్తున్నాడు.
Read More: బంగ్లాపై టెస్టులో రోహిత్ శర్మ టీ20 షాట్.. ఔట్
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.